**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 26.6. 2017**

Prítomní: starosta obce – Rudolf Polák

poslanci – Marián Andel

Ing. Ladislav Buček

Mgr. Dana Burdová

Jozef Cvečka

Vladimír Čech

František Chudý

Patrik Černý

Marek Okasa

Lívia Včelková

Zapisovateľka: Jarmila Klimešová

Overovatelia zápisnice: Lívia Včelková

František Chudý

Program:

1. Otvorenie
2. Kontrola uznesení
3. Záverečný účet
4. Schválenie PHSR – oboznámenie na zasadnutí rady
5. VZN – zmena stravnej jednotky v ZŠ s MŠ
6. Pozemky za KD – výkup , vysporiadanie
7. Otvorenie futbalového štadióna
8. Polder
9. Byt – Antónia Kadlecová
10. Kamerový systém a detské ihrisko
11. Rôzne
12. Záver

**K bodu 1**

**Otvorenie.**

Starosta obce Rudolf Polák privítal všetkých prítomných poslancov i občanov a skonštatoval, že OZ je uznášania schopné.

Za zapisovateľa určil Jarmilu Klimešovú za overovateľov zápisnice Líviu Včelkovú a Františka Chudého. Následne prečítal návrh programu zasadnutia Obecného zastupiteľstva, za ktorý hlasovalo 9 poslancov.

**K bodu 2**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 18.4.2017.

**K bodu 3**

**Záverečný účet**

Hlavný kontrolór obce Ing. Roman Sova prečítal správu a stanovisko k Záverečnému účtu obce Štefanov na rok 2016 a podal bližšie vysvetlenie k jednotlivým príjmom a výdavkom obce i celkovému hospodárskemu výsledku hospodárenia obce Štefanov v roku 2016. Skonštatoval, že hospodársky výsledok obce je prebytok vo výške 16 847,13 €. Zároveň navrhol, aby tieto peniaze boli použité na tvorbu rezervného fondu. Pán starosta vyzval poslancov na hlasovanie o správe a stanovisku k Záverečnému účtu obce Štefanov za rok 2016 hlavného kontrolóra.

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo berie na vedomie správu hlavného kontrolóra a stanovisko k Záverečného účtu za rok 2016.

Ďalej pán starosta vyzval poslancov na hlasovanie o Záverečnom účte obce Štefanov za rok 2016.

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvu schvaľuje Záverečný účet obce za rok 2016 a celoročné hospodárenie bez výhrad.

Obecné zastupiteľstvo ďalej jednalo o použití prebytku rozpočtového hospodárenia vo výške 16.847,13 EUR.

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 16 847,13 EUR ktorý bude použitý na kapitálové výdavky dokončenie výstavby, oplotenia, cesty a chodníkov k futbalovému ihrisku.

**K bodu 4.**

**Schválenie PHSR**

Poslanci boli oboznámení s návrh Plánu hospodárskeho rozvoja obce na roky 2017až 2024. K uvedenému návrhu nemali poslanci žiadne pripomienky, preto ich starosta vyzval na hlasovanie.

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo schvaľuje Plán hospodárskeho rozvoja obce Štefanov na rok 2017-2024.

**K bodu 5.**

**VZN – zmena stravnej jednotky v ZŠ s MŠ**

Riaditeľky ZŠ s MŠ Štefanov predložila obecnému zastupiteľstvu návrh na zvýšenie finančného pásma nákladov na nákup potravín na stravovanie v školskej jedálni a návrh na zvýšenie mesačného príspevku na dieťa v materskej škole. Na základe tejto požiadavky bol predložený návrh VZN č. 1/2017 stanovujúci novú výšku stravného pre žiakov ZŠ s MŠ Štefanov, zamestnancov ZŠ s MŠ a cudzích stravníkov a výšku mesačného príspevku v MŠ.

Hlasovanie

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo schválilo VZN č. 1/2017

o výške príspevku za pobyt dieťaťa v materskej škole,

o výške mesačného príspevku na čiastočnú úhradu nákladov na činnosť školského klubu detí,

o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v školskej jedálni.

**K bodu 6**

**Pozemky za KD – výkup , vysporiadanie**

Pán starosta predložil poslancom návrh na výkup pozemku od pána Jána Macka Štefanov č.. Jedná sa o pozemok, ktorý sa nachádza pri kultúrnom dome a obec ho užíva. Poslanci vzali na vedomie zámer obce vysporiadať tento pozemok.

**K bodu 7**

**Otvorenie futbalového štadióna**

Starosta informoval prítomných o stave vykonaných prác na novom ihrisku a o tom, že je ešte potrebné dokončiť chodníky, umiestnenie sietí za brány a zábradlia okolo ihriska. Po dohode s ŠFK Štefanov stanovili termín slávnostného otvorenia ihriska dňa 5.8.2017.

**K bodu 8**

**Polder**

Starosta obce navrhol odložiť zámer vybudovania poldera na zachytávanie prebytočnej vody pri prívalových dažďoch na toku štefanovského potoka. Ako dôvod uviedol, že obec by síce dostala finančný príspevok na výstavbu poldera, no zároveň by dostala od Povodia Moravy do dlhodobého prenájmu štefanovský potok o ktorý by sa musela obec na vlastné náklady starať, čo by v budúcnosti nadmerne zaťažovalo obecný rozpočet.

**K bodu 9**

**Byt – Antónia Kadlecová**

Pani Kadlecová na obecný úrad doručila odvolanie na vypovedanie zmluvy o nájme a návrh na mimosúdnu dohodu, pokus o zmier. Bytová komisia sa odvolaním i návrhom zaoberala a pán Cvečka navrhol obecnému zastupiteľstvu, aby pani Antónia Kadlecová pokračovala v bývaní v nájomnom byte počas platnej nájomnej zmluvy za podmienky, že sa najneskôr do 23.7.2017 prihlási k trvalému pobytu v obci Štefanov a tento jej trvalý pobyt nesmie byť zrušený po celý čas trvania platnosti nájomnej zmluvy.

Hlasovanie:

Za: 5 poslanci Proti: 0 poslancov Zdržali sa: 4 poslanci

Obecné zastupiteľstvo v Štefanove súhlasí s tým, aby pani Antónia Kadlecová pokračovala v bývaní v nájomnom byte počas platnej nájomnej zmluvy za podmienky, že sa najneskôr do 23.7.2017 prihlási k trvalému pobytu v obci Štefanov a k trvalému pobytu bude v obci Štefanov prihlásená po celú dobu trvania platnosti nájomnej zmluvy.

Nakoľko na obecnom zastupiteľstve dňa 18.4.2017 bol uznesením č. 119/2017 pridelený nájomný byt č.14 v bytovom dome č.520 pánovi Petrovi Mackovi Štefanov č. a tento byt nie je voľný, požiadal pán starosta prítomných poslancov o zrušenie tohto uznesenia a zaradenie Petra Macka bytom Štefanov č. 91 opätovne do zoznamu žiadateľov o pridelenie nájomného bytu.

Hlasovanie:

Za: 6 poslanci Proti: 0 poslancov Zdržali sa: 3 poslanci

Obecné zastupiteľstvo v Štefanove ruší uznesenie č. 119/2017 a súhlasí, aby bol Peter Macek bytom Štefanov č. opätovne zaradený do zoznamu žiadateľov o pridelenie nájomného bytu.

Pán starosta prečítal žiadosť Lucie a Petra Lisického o predĺženie nájomnej zmluvy na byt číslo 6 v bytovom dome č..

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo schvaľuje predĺženie nájomnej zmluvy manželom Petrovi a Lucii Lisickej na byt č. 6 v bytovom dome č. na dobu 3 rokov.

**K bodu 10**

**Kamerový systém a detské ihrisko**

Pán starosta informoval prítomných o tom, že obec reagovala na výzvu Ministerstva vnútra SR a podala žiadosť na finančný príspevok na zhotovenie kamerového systému v obci. Spoluúčasť obce na tomto projekte by bola 5-20% v závislosti od toho aká finančná čiastka by bola obci poskytnutá. Ďalej obec vypracovala žiadosť na výzvu Úradu vlády SR na zhotovenie detského ihriska kde, ak obec bude úspešná by bola finančná spoluúčasť obce 5% .

**K bodu 11**

**Rôzne**

O nenávratný finančný príspevok požiadal obec Romana Novomeského Štefanov č. pre dcéru Karin Novomeskú, ktorá v roku 2017 vyhrala 1. miesto na majstrovstvách Slovenskej republiky v šachu a je nominovaná Slovenským šachovým zväzom na Majstrovstvá sveta do Brazílie a na Majstrovstvá Európy do Rumunska.

Hlasovanie

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo v Štefanove súhlasí s poskytnutím nenávratného finančného príspevku vo výške 300,00 EUR na účasť Karin Novomeskej na MS v Brazílii alebo na ME v Rumunsku. Príspevok je potrebné vyúčtovať do 31.10.2017, v prípade neúčasti je potrebné príspevok vrátiť v plnej výške.

O  povolenie k usporiadať futbalového turnaja dňa 22.7.2017 požiadal Ján Šarközy Štefanov č. a Pavol Šarközy Štefanov č..

Hlasovanie

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo v Štefanove súhlasí s usporiadaním Futbalového turnaja pre Jána Šarközyho Štefanov č. a Pavla Šarközyho Štefanov č. na ihrisku v Štefanove dňa 22.7.2017. Turnaj bude ukončený najneskôr do 22.00 hodiny. Do 18.7.2017 je potrebné nahlásiť 6 usporiadateľov a zložiť do pokladne obce Štefanov finančnú zálohu vo výške 200, 00 EUR.

Manželia Ján a Margita Cintulová bytom Štefanov č. požiadali obec o

o odkúpenie a zámenu pozemku. Z vyhotoveného geometrického plánu č. 10/2017 vyhotoveného Jánom Polákom Petrova Ves vyplýva, že manželia Cintulových chcú od obce odkúpiť pozemky vo výmere 333 m2, obec od nich odkúpi pozemky vo výmere 138 m2.

Hlasovanie:

Za: 9 poslanci Proti: 0 poslancov Zdržalo sa: 0 poslancov

Obecné zastupiteľstvo v Štefanove na svojom zasadnutí schválilo zámenu majetku obce zapísaného na LV č.1022 ako parcela registra „C“, druh pozemku – záhrady parc.č.698/4 diel č.2 vo výmere 194 m2, parcela registra „C“, druh pozemku – záhrady parc.č.698/4 diel 9 vo výmere 122 m2, parc.č. 3330/1 diel 14 vo výmere 17 m2, za majetok Jána Cintulu bytom Štefanov zapísaného na LV č. ako parcela registra „C“, druh pozemku – zastavané plochy parc. č. v podiele ½ vo výmere 88 m2, LV č. ako parcela registra „C“, druh pozemku zastav. plocha parc.č. diel 13 vo výmere 50 m2 na základe geometrického plánu č.10/2017 zo dňa 15.5.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadatelia sa o uvedený pozemok starajú ako o svoj a užívajú ho dlhé roky – odkedy tam bývajú. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Manželia Cintulových odkupujú od obce Štefanov 333 m2 a obec Štefanov od manželov Cintulových odkupujú 138 m2. Manželia Cintulových doplatia obci Štefanov rozdiel vo výške 585,00 EUR. Podpisom zámennej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradia rovnakým dielom obe strany.

Pán starosta prečítal žiadosť o odkúpenie časti obecného pozemku par. č. 1001/16 – vo výmere 303 m 2 vo vlastníctve obce Štefanov, ktorú si podal pán Marián Mešťánek bytom Štefanov č..

Keďže sa jedná o pozemok ktorým by sa uzavrela priechodnosť uličky za viacerými parcelami je potrebné vyhotoviť geometrický plán a zvolať všetkých dotknutých vlastníkov nehnuteľností, aby sa vyjadrili, či súhlasia s odpredaním tohto pozemku.

Obecné zastupiteľstvo sa zaoberalo žiadosťou Mgr. Anny Juračkovej Štefanov č. o zaslanie záväzného stanoviska k umiestneniu stĺpov prístrešku na obecnom pozemku. Pán starosta oboznámil poslancov, že pani Juračkovú navštívil osobne a predniesol jej opätovne žiadosť o odkúpenie alebo zámenu pozemku pri futbalovom ihrisku, ktorý by chcela obec vysporiadať. Pani Juračková sa k predaju ani zámene tohto pozemku za susednú parcelu vyjadriť nechcela. Poslanci sa zhodli, že zatiaľ nevydajú záväzné stanovisko na umiestnenie nosných stĺpov pri budovaní prístrešku pani Juračkovej.

Ďalej pán starosta vyzval prítomných členov DHZ , aby sa vyjadrili k ich žiadosti o prenájom futbalového ihriska na trénovanie. Slečna Jakubovičová vysvetlila, že hasiči by potrebovali trénovať na súťaže. Mali by záujem v budúcnosti trénovať na novootvorenom ihrisku. Trénovať s vodou na ihrisku v ZŠ sa nedá z dôvodu, že voda by striekala na fasádu školy, čím by mohlo prísť k jej poškodeniu a obdobný problém je i pri kultúrnom dome. Pán starosta navrhol hasičom, aby túto sezónu trénovali na starom ihrisku a tréningy na novom ihrisku sa budú riešiť po dohode s ŠFK Štefanov, až keď bude nové ihrisko otvorené.

Do diskusie sa zapojil pán Štefan Petráň, ktorý si sťažoval, že mu dažďová voda z cesty poškodzuje fasádu, nakoľko obec zakryla odtokové kanále a teraz voda z odkvapov okolitých rodinných domov tečie po ceste. Pán starosta a členovia stavebnej komisie dali pánovi Petráňovi prísľub, že začiatkom septembra sa budú touto problematikou zaoberať a do konca októbra 2017 sa budú snažiť tento problém vyriešiť.

**K bodu 12**

**Záver**

Na záver pán starosta poďakoval všetkým prítomným za účasť a ukončil zasadnutie .

Rudolf Polák

starosta obce

Zapisovateľ:

Jarmila Klimešová .................................................

Overovatelia zápisnice:

Lívia Včelková ..................................................

František Chudý ..................................................

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 26.6.2017**

**Uznesenie č.126/2017**

Obecné zastupiteľstvo berie na vedomie správu hlavného kontrolóra a stanovisko k Záverečného účtu za rok 2016.

**Uznesenie č.127/2017**

Obecné zastupiteľstvu schvaľuje Záverečný účet obce za rok 2016 a celoročné hospodárenie bez výhrad.

**Uznesenie č.128/2017**

Obecné zastupiteľstvo schvaľuje použitie prebytku rozpočtového hospodárenia na tvorbu rezervného fondu vo výške 16 847,13 EUR ktorý bude použitý na kapitálové výdavky dokončenie výstavby, oplotenia, cesty a chodníkov k futbalovému ihrisku.

**Uznesenie č.129/2017**

Obecné zastupiteľstvo schvaľuje Plán hospodárskeho rozvoja obce Štefanov na rok 2017-2024.

**Uznesenie č.130/2017**

Obecné zastupiteľstvo schválilo VZN č. 1/2017

o výške príspevku za pobyt dieťaťa v materskej škole,

o výške mesačného príspevku na čiastočnú úhradu nákladov na činnosť školského klubu detí,

o výške príspevku zákonného zástupcu dieťaťa alebo žiaka na čiastočnú úhradu nákladov a určenie podmienok úhrady v školskej jedálni.

**Uznesenie č.131/2017**

Obecné zastupiteľstvo v Štefanove súhlasí s tým, aby pani Antónia Kadlecová pokračovala v bývaní v nájomnom byte počas platnej nájomnej zmluvy za podmienky, že sa najneskôr do 23.7.2017 prihlási k trvalému pobytu v obci Štefanov a k trvalému pobytu bude v obci Štefanov prihlásená po celú dobu trvania platnosti nájomnej zmluvy.

**Uznesenie č.132/2017**

Obecné zastupiteľstvo v Štefanove ruší uznesenie č. 119/2017 a súhlasí, aby bol Peter Macek bytom Štefanov č. 91 opätovne zaradený do zoznamu žiadateľov o pridelenie nájomného bytu.

**Uznesenie č.133/2017**

Obecné zastupiteľstvo schvaľuje predĺženie nájomnej zmluvy manželom Petrovi a Lucii Lisickej na byt č. 6 v bytovom dome č. 514 na dobu 3 rokov.

**Uznesenie č.134/2017**

Obecné zastupiteľstvo v Štefanove súhlasí s poskytnutím nenávratného finančného príspevku vo výške 300,00 EUR na účasť Karin Novomeskej na MS v Brazílii alebo na ME v Rumunsku. Príspevok je potrebné vyúčtovať do 31.10.2017, v prípade neúčasti je potrebné príspevok vrátiť v plnej výške.

**Uznesenie č.135/2017**

Obecné zastupiteľstvo v Štefanove súhlasí s usporiadaním Futbalového turnaja pre Jána Šarközyho Štefanov č. 212 a Pavla Šarközyho Štefanov č. 202 na ihrisku v Štefanove dňa 22.7.2017. Turnaj bude ukončený najneskôr do 22.00 hodiny. Do 18.7.2017 je potrebné nahlásiť 6 usporiadateľov a zložiť do pokladne obce Štefanov finančnú zálohu vo výške 200, 00 EUR.

**Uznesenie č.136/2017**

Obecné zastupiteľstvo v Štefanove na svojom zasadnutí schválilo zámenu majetku obce zapísaného na LV č.1022 ako parcela registra „C“, druh pozemku – záhrady parc.č.698/4 diel č.2 vo výmere 194 m2, parcela registra „C“, druh pozemku – záhrady parc.č.698/4 diel 9 vo výmere 122 m2 1, parc.č. 3330/1 diel 14 vo výmere 17 m2, za majetok Jána Cintulu bytom Štefanov 373 zapísaného na LV č.834 ako parcela registra „C“, druh pozemku – zastavané plochy parc. č. 148 v podiele ½ vo výmere 88 m2, LV č.527 ako parcela registra „C“, druh pozemku zastav. plocha parc.č.698/21 diel 13 vo výmere 50 m2 na základe geometrického plánu č.10/2017 zo dňa 15.5.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadatelia sa o uvedený pozemok starajú ako o svoj a užívajú ho dlhé roky – odkedy tam bývajú. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Manželia Cintulových odkupujú od obce Štefanov 333 m2 a obec Štefanov od manželov Cintulových odkupujú 138 m2. Manželia Cintulových doplatia obci Štefanov rozdiel vo výške 585,00 EUR. Podpisom zámennej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradia rovnakým dielom obe strany.